Source: http://ugyvedforum.hu/index.php?p=cikkek/2017/11/kettos-magyar-kituntetes-az-osztrak-alkotmanybirosag-elnokenek-kozos-magyar-osztrak-ab-tanacskozas-a-pannonhalmi-bences-apatsagban
Timestamp: 2018-11-19 05:04:56
Document Index: 18042953

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'Kúria ']

Kettős magyar kitüntetés az osztrák Alkotmánybíróság elnökének - Közös magyar-osztrák Ab tanácskozás a pannonhalmi bencés apátságban | Ügyvédfórum - 2017.11.14
Kettős magyar kitüntetés az osztrák Alkotmánybíróság elnökének - Közös magyar-osztrák Ab tanácskozás a pannonhalmi bencés apátságban
2017.11.14 | Szerkesztőség | Kiemelt, Hírek
Dr. Gerhart Holzinger, az Osztrák Alkotmánybíróság elnöke dr. Trócsányi László igazságügyi minisztertől a Magyar Érdemrend Nagykeresztje (polgári tagozata) állami kitüntetést, dr. Sulyok Tamástól, az Alkotmánybíróság elnökétől az Alkotmánybíróság Érdemérmét vehette át Pannonhalmán, dr. Várszegi Asztrik bencés főapát vendéglátásában – közölte a honlapján megjelentetett hivatalos közleményében az Alkotmánybíróság.
Címfotónkon: dr. Várszegi Asztrik, dr. Sulyok Tamás, dr. Gerhart Holzinger, dr. Darák Péter, dr. Trócsányi lászló (balról jobbra)
Az osztrák elnök (képünkön, amely Pannonhalmán készült) méltatása során dr. Sulyok Tamás kiemelte: az európai alkotmánybíróságok egymás közötti, valamint az európai bírói fórumokkal folytatott párbeszéde nélkülözhetetlen a mai európai társadalomban. A jogállamiságot a tagállami alkotmányok értelmezése és alkalmazása során védő alkotmánybírák számára szükség van olyan példaképekre, akiknek egész élete és munkássága követendő a jogállamiság védelméért felelős ifjabb generációk számára. Gerhart Holzinger nem csupán rendkívüli képességű alkotmányjogász, hanem bölcs diplomata és kiemelkedő személyiség is. Az osztrák elnök személye az elmúlt tíz évben garancia volt arra, hogy az intézményközi együttműködés a nyílt és becsületes véleménycserén, a kölcsönös tiszteleten és a komoly munkán alapult.
Az eseményen díszvendégként részt vett dr. Darák Péter, a Kúria elnöke, a nagykövetségek képviselői, valamint házigazdaként dr. Várszegi Asztrik pannonhalmi főapát is.
A ceremóniát megelőzően a két alkotmánybíróság bírái együttes ülésen vettek részt, ahol áttekintették az osztrák és a magyar alkotmánybíróságok kapcsolatát az Európai Bírósággal és az Emberi Jogok Európai Bíróságával - fejeződik be a magyar Ab hivatalos közleménye.
(Fotók: Alkotmánybiróság)
Tisztújítás a területi ügyvédi kamarákban - A debreceni...
BÜK tisztújítási dosszié 22: Együttműködéséről biztosít...
BÜK tisztújítási dosszié 21: Dr. Tóth M. Gábort választ...
BÜK tisztújítási dosszié 20: Elnökjelöltek nyilvános di...
Gyökeresen átalakíthatja a jogot a technológia? - Robot...
Nem okoztak fennakadást a forgalomban az új fúziós szab...
A bírói függetlenségről végez felmérést a CCBE - Kérdőí...
Közigazgatási bíráskodás dosszié: ​Korlátoznák az állam...
​A több mint ezer új jogszabály meggyengítette a demokr...
​Több sebből vérzik a közbeszerzési törvény módosítása ...
Indulnak az e-perek, elfogadták a törvényt
​Az ügyvéd közszereplő, a neve nem titok - a Strasbourg...
Hétvégi pihentetőül: Buenavista Social Club - Cienfuego...
​Elkészült a Kúria közbeszerzésekkel kapcsolatos magyar...
Elhalasztották a kötelező elektronikus kapcsolattartás ...